**BALATONFÖLDVÁR VÁROS ÖNKORMÁNYZATA**

**8623 Balatonföldvár, Petőfi S.u.1. Tel: 84-540-330. Fax: 540-332.**

**ELŐTERJESZTÉS**

**Balatonföldvár Város Önkormányzata Képviselőtestületének**

**2021. december 14. napján tartandó ülésére**

Az előterjesztés tárgya: Polgármester és az alpolgármester év végi juttatása

Véleményezésre, tárgyalásra megkapja: Pénzügyi és Gazdasági Bizottság

Döntéshozatal: Egyszerű többséggel

Tárgyalás: Nyilvános ülésen

A köztisztviselők jogállsáról szóló 2011. évi CXCIX. törvény 225/H.§-a értelmében a képviselőtestület - munkájának értékelése alapján - illetménye/tiszteletdíja hat havi összegének mértékéig, jutalmat állapíthat meg a polgármester részére.

***225/H. §*** *(1) A képviselő-testület határozatával jutalmat állapíthat meg a polgármesternek meghatározott időszakban végzett munkája értékelése alapján. A jutalom évi mértéke nem haladhatja meg a polgármestert megillető illetmény vagy tiszteletdíj hathavi összegét.*

A köztisztviselők jogállsáról szóló 2011. évi CXCIX. törvény 225/K.§-a értelmében a polgármesterre vonatkozó rendelkezéseket az alpolgármesterre is alkalmazni lehet.

***225/K. §*** *(1) Ha e törvény eltérően nem rendelkezik, a polgármesteren az alpolgármestert, a megyei közgyűlés elnökét, alelnökét, a főpolgármestert, a főpolgármester-helyettest is érteni kell.*

A polgármester illetményét a képviselőtestület 147/2019.(X.24.) Kt. határozatával 548.400 Ft-ban, az alpolgármester tiszteletdíját 149/2019.(X.24.) Kt. határozatával 100.000 Ft-ban állapította meg.

Határozati javaslat 1:

Balatonföldvár Város Önkormányzatának Képviselőtestülete 2020-2021. évi munkájának értékelése alapján, Holovits György Huba polgármester részére, egy havi illetményével megegyező, 548.400 Ft összegű jutalmat állapít meg.

Határozati javaslat 2:

Balatonföldvár Város Önkormányzatának Képviselőtestülete 2020-2021. évi munkájának értékelése alapján, Babina Éva alpolgármester részére, egy havi tiszteletdíjával megegyező, 100.000 Ft összegű jutalmat állapít meg.

Balatonföldvár, 2021. december 8.

 *Veres Zsolt Károly* PGB elnöke

Törvényességi ellenőrzésre bemutatva:

Ellenjegyezte: ……………………………….

 Köselingné dr. Kovács Zita jegyző